Pastoor verkrag glo 17-jarigeArgieffoto ŉ Pastoor van Noordwes is in hegtenis geneem nadat hy glo ŉ 17-jarige meisie naby Rustenburg verkrag het. Brig. Thulani Ngubane, ŉ polisiewoordvoerder, sê die pastoor (29) is in Phokeng in hegtenis geneem. “Die pastoor het die Perish for a Crusade-kerk vir ŉ week lank besoek. Hy het vroeër die week tydens ŉ diens glo vir die meisie gebid. Hy het ook later die meisie en haar vriendinne gaan oplaai sodat hulle hom kon help om die kerk skoon te maak. Hy het Dinsdagoggend aangebied om haar skool toe te neem en haar toe vermoedelik, onderweg na die skool, in ŉ veld verkrag. “ Volgens Ngubane het inwoners die pastoor se voertuig by die veld sien inry en die polisie ontbied. Die polisie het die pastoor op heterdaad betrap. Die verdagte moet Woensdag in die Bafokeng-landdroshof verskyn.